CELEX: 62014TN0164
Language: mt
Date: 2014-03-07 00:00:00
Title: Kawża T-164/14: Rikors ippreżentat fis- 7 ta’ Marzu 2014 – Calberson GE vs Il-Kummissjoni

16.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 184/32
            
         Rikors ippreżentat fis-7 ta’ Marzu 2014 – Calberson GE vs Il-Kummissjoni
   (Kawża T-164/14)
   2014/C 184/54
   Lingwa tal-kawża: il-Franċiż
   
      Partijiet
   
   
      Rikorrenti: Calberson GE (Villeneuve-la-Garenne, Franza) (rappreżentanti: T. Gallois u E. Dereviankine, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tikkundanna lill-Kummissjoni Ewropea tħallasha s-somom hawnhekk indikati:
               
                           —
                        
                        
                           l-ispejjeż finanzjarji kkawżati mir-rilaxx tardiv tal-garanziji ta’ provvista: EUR 7 691,60, bit-taxxi kollha inklużi;
                        
                     
                           —
                        
                        
                           interessi moratorji akkumulati bejn id-data tal-iskadenza għall-ħlas tal-fatturi ta’ trasport u l-mument tal-ħlas effettiv tagħhom: EUR 81 817,25, mingħajr taxxa, u USD 6 344,17;
                        
                     
                           —
                        
                        
                           “interessi moratorji fuq interessi moratorji”: 2 % għal kull xahar ta’ dewmien fil-ħlas tal-interessi moratorji hawn fuq imsemmija (ta’ EUR 81 817,25, mingħajr taxxa, u USD 6 344,17);
                        
                     
                           —
                        
                        
                           il-bilanċ li għadu dovut fir-rigward ta’ fattura ta’ trasport: EUR 17 400, bit-taxxi kollha inklużi;
                        
                     
                           —
                        
                        
                           id-differenza li tirriżulta mir-rata tal-kambju: EUR 30 580,41, bit-taxxi kollha inklużi.
                        
                     
         
               —
            
            
               tikkundanna lill-Kummissjoni Ewropea u lill-Kummissjoni għall-ispejjeż.
            
         
      Motivi u argumenti prinċipali
   
   Fil-kuntest tar-Regolamenti Nru 111/1999 (1) u 1799/1999 (2), ir-rikorrenti ngħatat kuntratt dwar it-trasport ta’ laħam taċ-ċanga lill-Federazzjoni Russa fil-kuntest tal-programm ta’ provvista ta’ prodotti agrikoli lil dan il-pajjiż.
   Wara s-sentenza tal-Qorti tal-Ġustizzja tas-17 ta’ Jannar 2013, Geodis Calberson GE (C-623/11, li għadha ma ġietx ippubblikata fil-Ġabra) li tagħti l-kompetenza lill-qorti tal-Unjoni sabiex tisma’ talbiet għall-kumpens ta’ dannu li jirriżulta min-nuqqasijiet imwettqa mill-organu ta’ intervent nazzjonali, ir-rikorrenti qiegħda titlob kumpens għad-dannu li hija allegatament ġarrbet fil-kuntest tal-eżekuzzjoni tal-imsemmi kuntratt.
   Ir-rikorrenti għalhekk issostni li l-organu ta’ intervent nazzjonali, FranceAgriMer, wettaq numru ta’ nuqqasijiet – jiġifieri i) ir-rilaxx tardiv tal-garanziji għall-eżekuzzjoni tajba tal-kuntratt mogħtija mir-rikorrenti, ii) il-ħlas tardiv ta’ fatturi mhux ikkontestati, iii) in-nuqqas ta’ ħlas ta’ ċerti fatturi mhux ikkontestati u iv) il-ħlas ta’ ċerti fatturi f’munità differenti minn dik prevista fil-kuntratt – li kkawżaw dannu għar-rikorrenti.
   
      (1)  Regolament tal-Kummissjoni (KEE) Nru 111/1999, tat-18 ta’ Jannar 1999, li jippreskrivi regoli ġenerali għall-applikazzjoni tar-Regolament tal-Kunsill (KE) Nru 2802/98 dwar programm ta’ provvista ta’ prodotti agrikoli lill-Federazzjoni Russa (ĠU Edizzjoni Speċjali bil-Malti, Kapitolu 3, Vol. 24, p. 296).
   
      (2)  Regolament tal-Kummissjoni (KE) Nru 1799/1999, tas-16 ta’ Awwissu 1999, dwar il-provvista ta’ laħam taċ-ċanga lir-Russja (ĠU L 217, p. 20).